Merematkadel on võimalik tutvuda Eesti geoloogiliste väärtustega: iidsete korallpankadega ja fossiilidega (Siluri ajastust). Suurimat elamust pakuvad kindlasti kohtumine hallhüljestega, majesteetliku merikotka lend taevavõlvil ja kormoranide koloonia.    Paljude Vilsandit ümbritsevate meresaarte hulgas on võimalik eemalt heita pilk Eesti looduskaitse  sünnipaigale Vaika saartele, seal-samas on näha 200 aasta vanust Vilsandi tuletorni ning unikaalset päästepaadikuuri.    Merereisidel ei jäta külmaks ka silmapiirini ulatuv merepiir ning viltune vees seisev Kiipsaare tuletorn Harilaiu poolsaarel.    NB! tugevama tuule korral (üle 8 m/s või 15 sõlme) merematku ei soovita, kuna lainetus muudab reisi ebamugavaks. Merele soovitame alati kaasa võtta tuule- ja veekindlad riided!    Broneeri mereretk Vilsandi Rahvuspargis siit.